
Марко Урошев је научни сарадник у Географском институту „Јован Цвијић“ САНУ, у оквиру одељења физичке географије, где се бави истраживањима у области хидрологије.
Његова експертиза обухвата анализу вишегодишњих колебања отицаја, унутаргодишње расподеле отицаја, моделовање отицаја са слива, водни биланс и пронос речних наноса. Истраживачки рад усмерен је на просторну и временску расподелу отицаја, са посебним нагласком на статистичку анализу екстремних хидролошких појава.
У свом раду примењује теорију вероватноће и статистику, у циљу дубљег разумевања законитости формирања средњих, малих и великих вода. Најзначајнији научни допринос остварује у области статистичке анализе поплава и хидролошких суша, процене великих вода на неизученим сливовима, као и у проучавању антропогених утицаја на водни режим.

